  Виталий Пронин palangos-zuvedra.ruДуннеын Чидалоз-а Колизей? Италиын нош ик музъем зурказ.Туэ быдэс гужемзэ, табере сӥзьылзэ ини Италиын музъем зурка. Алигес тужгес но зол сое шӧдӥзы Римын но Флоренциын улӥсьёс. Таин валче кышкытлык вань Римысь одӥгез вашкала синпелет, Колизей амфитеатр, эшшо огзэ бадӟым музъем вырӟонэз уз чида ни шуыса. 2 сюрс ар пала сылӥсь памятник кӧня ке интыетӥ зол тэшказ. Туннэ нуналлы Колизейлэсь одӥг палзэ ворсазы ини, туристъёслы отчы пыраны кышкыт, вашкала  театрлэн борддоръёсыз куашканы быгатозы. Туспуктӥз А. Горбунов  Россиын  Сюлэмзы путэ доразы Россиын улӥсьёс сюлэм висёнъёслэсь тросгес кулыны кутскизы доразы.«Тазалык» фондысь специалистъёслэн эскеронъёссы возьматӥзы:  кунамы 5 но ӝыны процентлы йылӥзы доразы кулӥсьёс. 2014-тӥ арын 910 сюрс адями гуртаз кулӥз ке, миым - 960 сюрсэз ини. Тросэз соос пенсие потыса но ӧз вуэ. Та ласянь тужгес но сюлмаськытэ югдур Москваын, Санкт-Петербургын, Новгород, Ленинград, Волгоград, Владимир, Курск, Вологда областьёсын но Ненец автономной округын. Инфарктэн доразы кулӥсьёс ичи Тываын, Бурятиын, Чечняын, Кабардино-Балкариын но Ульяновск улосын.  Удмуртиын  Люкаськом огазе Калык огазеяськон нуналэн но Удмуртилэн кунлык басьтэмез дырысен 96 ар тырмонэн валче Ижысь Шор площадьын бадӟым ужрад ортчоз. отчы пыриськозы шаерысьтымы пӧртэм удысъёсысь азьмынӥсьёс, городысь предприятиосын тыршисьёс, калык огазеяськонъёс. Удмуртиысь кырӟась-верась ансамбльёс бадӟым концерт пуктозы.Со сяна, 6-тӥ шуркынмонозь Ижысь Шор площадьын ик ужалоз ярмарка. Асьсэлэсь вуззэс џектозы 30 улосысь 80-лэсь уно предприятиос. Шаерамы улӥсьёс басьтыны-веръяны быгатозы Мурманскысь но Камчаткаысь чорыг, мызь, Грузиысь турлы сыръёсты, Сибирьысь емышъёсты, губиосты, Узбекистанысь мульыосты но трос мукетсэ. Сиён-юон сяна, татын вузаськозы дӥськут-пыдкук, шудонъёс, киужъёс. Югдурез чаклалозы полицейскойёс, калык дружинаос, частной охранаын ужасьёс - ог 800 мурт.Галина Семёнова  